Verdictul specialistului după analiza fazei care a aruncat în aer finalul meciului Real Madrid – Bayern Munchen 2-1, din semifinala Ligii Campionilor, a venit şi nu e unul care să fie pe placul bavarezilor.
În al 13-lea minut al prelungirilor, nemţii au aruncat un balon în careul Madridului şi asistentul Tomasz Listkiewicz a ridicat fanionul, chiar dacă protocolul spune să nu ia o asemenea decizie decât dacă vorbim de un ofsaid clar, despre care nu era vorba la această fază.
Următoarea gafă a fost făcută de centralul Szymon Marciniak, care, văzând fanionul ridicat, s-a grăbit să fluiere ofsaidul, asta în situaţia în care protocolul spune că acesta trebuia să aştepte finalul fazei pentru a permite VAR să intervină dacă e cazul. Chiar dacă oaspeţii au protestat vehement, VAR-ul nu a mai putut interveni.
Verdictul specialistului după analiza fazei care a aruncat în aer finalul meciului Real Madrid – Bayern Munchen
”A fost anulat eronat. De Ligt e în ofsaid în momentul pase, dar nu participă la joc. Mingea ajunge la Mazraoui. Între timp, De Ligt ajunge într-o poziție regulamentară.
Marciniak a fluierat înainte ca mingea să ajungă în plasă, de asta n-a putut interveni VAR-ul”, a spus Pavel Fernandez, citat de marca.com.
Ce i-a putut spune arbitrul asistent lui Matthijs de Ligt după greşeala uriaşă
Ce i-a putut spune arbitrul asistent lui Matthijs de Ligt după greşeala uriaşă care a decis dubla Real Madrid – Bayern Munchen, din semifinalele Ligii Campionilor, a fost dezvăluit chiar de fundaşul olandez.
„Arbitrul de linie mi-a spus: îmi pare rău, am făcut o greșeală”, a spus De Ligt.
„Nu sunt sentimente prea frumoase, am fost foarte aproape. Am trecut de la victorie la eșec în zece minute. Este o seară foarte urâtă. Am fost foarte aproape, ei au pus presiune, iar cei de la Real Madrid, când crezi că sunt terminați, mai au un ultimă răsuflare, așa au câștigat Champions League de 14 ori.
Toți știm regulile, dacă ofsaidul nu este clar, trebuie lăsată faza. A fost o rușine. La golul lui Joselu a fost ofsaid, dar au lăsat jocul să continue. De ce nu s-a întâmplat la fel și la noi? Este ușor să vorbim despre arbitraj, dar au meritat victoria. Nu vreau să spun că Real Madrid are mereu arbitrii cu ea, dar astăzi asta a făcut diferenţa”, a mai spus De Ligt.
Real Madrid s-a calificat, miercuri seară, în finala Ligii Campionilor, trecând în semifinale de Bayern Munchen, scor 4-3 la general. În tur, scorul a fost 2-2, iar în retur, la Madrid, Real s-a impus cu 2-1 revenind de la 0-1.
În ultimul act, Real Madrid va întâlni Borussia Dortmund, care a trecut în semifinale de PSG, scor 1-0 în tur şi la fel, 1-0 în retur.